सितारगंज

सितारगंज (Sitarganj) भारत के उत्तराखण्ड राज्य के कुमाऊँ मण्डल के उधमसिंहनगर ज़िले में स्थित एक नगर है।

अर्थव्यवस्था 
उत्तराखण्ड सरकार द्वारा वर्ष २००३ में सितारगंज के संपूर्णानंद शिविर (खुली जेल) क्षेत्र की १०९३ एकड़ भूमि पर एल्डिको सिडकुल की स्थापना की गयी थी। २००३ से २०१२ तक नौ साल में इस एल्डिको सिडकुल में करीब १४५ उद्योग स्थापित हुए। इसके वाद जुलाई २०१२ में सितारगंज में सिडकुल फेज-टू की घोषणा हुई, और २५ अक्तूबर २०१२ को संपूर्णानंद शिविर खुली जेल की १७०० एकड़ भूमि पर फेज-टू का शिलान्यास कर दिया गया। इस क्षेत्र में सिडकुल ने करीब ३२५ करोड़ रुपये की लागत से लगभग २२ किमी लंबी सड़कें, नाले, १२ एकड़ भूमि में ट्रांसपोर्ट हब, सीवर व पानी की लाइनों और तीन गेट का निर्माण किया। वर्ष २०१३ से फेज-टू में उद्योगपतियों का आना शुरू हो गया। २०१६ तक कुल सात उद्योग यहां स्थापित हो चुके हैं।

आवागमन 
राष्ट्रीय राजमार्ग 9 यहाँ से निकलता है और इसे कई स्थानों से जोड़ता है।

इन्हें भी देखें 
 उधमसिंहनगर ज़िला
 उत्तराखण्ड

सन्दर्भ 

उत्तराखण्ड के नगर
उधमसिंहनगर जिला
उधमसिंहनगर ज़िले के नगर